Arena Nationala din Bucuresti va gazdui una dintre optimile de finala si alte trei meciuri din grupe la Campionatul European de Fotbal 2020 dupa cum a anuntat, vineri, Michel Platini, presedintele UEFA in cadrul unei ceremonii la Geneva.

Bucurestiul va gazdui trei meciuri din grupe si o partida din optimile de finala.

Alaturi de Bucuresti vor mai gazdui meciuri din grupe si optimi urmatoarele sapte orase: Glasgow, Bruxelles, Budapesta, Bilbao, Dublin, Amsterdam si Copenhaga.

Pentru sferturi de finala si meciuri din grupe au fost alese: Munchen, Baku, Sankt Petersburg si Roma.

Londra va gazdui semifinalele si finala.

Candidaturile respinse au fost: Minsk (Belarus), Sofia (Bulgaria), Ierusalim (Israel), Stockholm (Suedia), Cardiff (Tara Galilor) si Skopje (Macedonia).

?Potrivit raportului de evaluare a celor 19 dosare de candidatura, intocmit de UEFA, Romania are de rezolvat in urmatorii sase ani probleme de infrastructura pentru a organiza in conditii optime meciuri de la Euro-2020. Astfel, raportul pentru Romania scoate in evidenta:

- slaba legatura dintre Aeroportul International Henri Coanda si orasul Bucuresti.

- numarul insuficient de locuri de parcare;

- numarul minim de loje permis de UEFA nu este indeplinit de Arena Nationala;

- cerintele UEFA privind ospitalitatea si mass-media nu sunt intrunite in totalitate.

- locurile de cazare din Capitala este la limita, insa preturile sunt competitive, iar autoritatea nationala de turism a promis ca tarifele nu vor creste cu ocazia turneului.

- experienta limitata a Primariei Municipiului Bucuresti in organizarea unor evenimente majore.

Asa am trait LIVE ceremonia in care au fost desemnate orasele gazda pentru turneul final din EURO 2020:

14:22 Orasul scotian Glasgow completeaza lista celor 13 orase gazda pentru turneul final EURO 2020.

14:21 Bruxelles se alatura oraselor gazde si astfel mai ramane un singur loc de acoperit.

14:21 Budapesta primeste de asemenea un loc pentru EURO 2020.

14:20 Bilbao se adauga pe lista oraselor gazda cu noua si spectaculoasa arena San Mames a celor de la Athletic.

14:19 Vom avea meciuri de la EURO 2020 si la Dublin, unde s-a jucat finala Europa League in 2011.

14:18 Amsterdam completeaza lista oraselor gazda cu ArenA.

14:17 BUCURESTIUL va gazdui meciuri din faza grupelor si o optime de finala.

14:16 Copenhaga este primul oras gazda pentru optimi de finala si grupe.

14:16 Au mai ramas opt locuri libere pentru meciuri din faza grupelor si optimile de finala.

14:15 Tabloiul oraselor unde se vor juca sferturile de finala este completat de Roma.

14:14 Sankt Petersburg va gazdui de asemenea meciuri din faza grupelor si un sfert de finala.

14:13 Baku va gazdui trei meciuri din grupe si un sfert de finala.

14:12 Munchen, primul oras care va gazdui un sfert de finala.

14:11 Primul oras ales va gazdui semifinalele si finala. Se va decide intre Munchen si Londra. Este vorba de Londra, locul unde se vor disputa semifinalele si finala EURO 2020.

14:10 Michel Platini, presedintele UEFA, este chemat pe scena pentru a participa la alegerea celor 13 orase.

14:08 Sunt trecute in revista, pe scurt, cele 19 orase candidate la gazduirea meciurilor din 2020.

14:04 Giani Infantino, secretarul general UEFA, este invitat pe scena pentru a explica procedura alegerii celor 13 orase gazda pentru EURO 2020.

In cazul in care Romania se califica la EURO 2020, Arena Nationala ar putea gazdui doua dintre meciurile din grupa tricolorilor.

Este prima oara in istoria tarii noastre cand am intra pe harta unui turneu final de campionat european, ca "gazda".